Giannin majoitus oli kaikilta osin positiivinen kokemus. Saavuttaessa tapasimme ensin Ritan ja hänen miehensä. He saattoivat meidät majoitukseen ja ohjeistivat hyvällä englannilla meidät kotiutumaan. Saimme uskomattoman hyvän ja vieraanvaraisen vastaanoton Ritalta (hän hoitaa majoitusasioita) vaikka juna oli myöhässä ja kirjauduimme myöhään sisään. Pieni-suuri yksityiskohta oli mielestäni se, että Ritan mies jopa soitti lähipizzeriaan tiedustellen heidän aukioloaikoja meille nälkäisille matkaajille.
Paikka oli kiva ja viihtyisä B&B, jota ympäröi vehreä puutarha. Läheinen vilkasliikenteinen tie ei häirinnyt yhtään. Luksusta oli myös oma kylppäri. Casa Kirti oli hyvin hoidettu, siisti ja puhdas. Keittiö oli yhteiskäytössä ja jokaiselle huoneelle oli varattu omat aamupalaboxit - leipää, hilloa, mehua yms. Lisäksi kahvi, tee yms. tarvikkeet.
Matka Venetsiaan sujui kivuttomasti hyppäämällä bussiin nro 6 aivan pienen kävelymatkan päästä "kotoa". Suuri kiitos erittäin hyvästä palvelusta Gianni ja Rita! Palaamme mielellämme uudelleen ja voimme ilolla suositella Casa Kirti :ä kaikille :)
Terveisin Minna ja Sari